tartuNLP/wikipedia-smugri-20251201 huggingface dataset:
Brno-tuoli

Brno-tuoli on arkkitehti Ludwig Mies van der Rohen modernistinen tuoli, jonka hän suunnitteli 1929–1930 Brnossa sijaitsevan Villa Tugendhatin makuuhuoneeseen. Se muistuttaa joitakin Miesin ja Lilly Reichin aiemmin suunnittelemia tuoleja.
Brno-tuoli on moderni klassikko. Se muodostuu takaosasta teräsrungosta, joka on tehty yhdestä palasta. Runko on taivutettu niin, että se muodostaa C-kuvion lähtien keskeltä takaa ja kaartuen käsinojana tuolin alle. Istuin osa on nahkaa. Metalli oli alkujaan kiiltävää ruostumatonta terästä, mutta nykyään tuolia saa myös kromattuna.
Dan Cruickshank valitsi tuolin yhdeksi ihmisen tekemistä aarteista BBC:n televisiosarjassa "Maailmanmatkaajan 80 aarretta".
Brno-tuoli saavutti suosiota etenkin sen jälkeen, kun arkkitehti Phillip Johnson valitsi tuolin New Yorkissa sijaitsevan Seagram Buildingin "The Four Seasons" -ravintolaan.
Jääkiekon SM-sarjakausi 1973–1974

Jääkiekon SM-sarjakaudella 1973-1974 suomenmestaruus ratkaistiin suoraan sarjasijoitusten perusteella. Sarjassa pelattiin kymmenen joukkueen nelinkertainen sarja. Sarjan viimeinen putosi suomensarjaan ja toiseksi viimeinen joutui karsimaan sarjapaikastaan. Edellisellä kaudella sarjasta pudonneen SaiPan tilalle oli noussut Rauman Lukko. Edellisen kauden SM-sarjajoukkueista Helsingin Jääkiekkoklubi yhdisti voimansa suomensarjassa pelanneen Karhu-Kissojen kanssa. Fuusion syyt olivat lähinnä taloudelliset. Seura esiintyi SM-sarjassa HJK:n nimellä ja Karhu-Kissojen nimellä kauden viimeisessä pelissä.
Mestaruuden vei HIFK, neljän pisteen erolla hopealle tulleeseen Tapparaan.
SM-sarja.
Karhu-Kissat putosi Suomensarjaan, tilalle nousi SaiPa. Lukko SM-sarjakarsintaan.
Suomensarjan loppusarja.
SaiPa nousi SM-sarjaan. Sport SM-sarjakarsintaan.
SM-sarjakarsinta.
Lukko säilyi sarjassa.
Palkinnot.
Pistepörssin voitti Timo Sutinen, Jokerit 21+51=72 ollen myös paras syöttäjä. Eniten maaleja tekivät Matti Hagman, HIFK, Reijo Leppänen, TuTo ja Timo Turunen, Jokerit – 30 kukin.
Innis &amp; Gunn

Innis &amp; Gunn on skotlantilainen panimo. Se tunnetaan oluestaan "Innis &amp; Gunn Oak Aged Beer" (6,6 t-%), joka on tammitynnyrissä kypsytetty ale. Innis &amp; Gunnia myydään Yhdistyneen kuningaskunnan lisäksi Suomessa, Ruotsissa, Tanskassa, Kanadassa ja Yhdysvalloissa.
Panimo on valmistanut myös muita oluita.
Barcelona-tuoli

Barcelona-tuoli on arkkitehti Ludwig Mies van der Rohen ja Lilly Reichin suunnittelema tuoli Barcelonan maailmannäyttelyn Saksan-paviljonkiin.
Alkujaan tuolin teräksinen runko oli salvattu yhteen, mutta se uudelleensuunniteltiin 1950, kun ruostumattoman teräksen kehittymisen ansiosta runko pystyttiin valmistamaan yhdestä palasta. Istuinosa oli alkujaan päällystetty kermanvärisellä siannahalla, joka on kuitenkin korvattu myöhemmin karjaeläimen nahalla.
Nykyään Barcelona-tuolin valmistusoikeudet ovat yksinomaan Knollilla, jolle Mies antoi oikeudet tuolin valmistamiseen vuonna 1953. Kaikissa Knollin valmistamissa tuoleissa on Knollin logo ja Miesin nimikirjoitus.
Tom Laaksonen

Tom Laaksonen (s. 20. tammikuuta 1968 Helsinki) on suomalainen jääkiekkoerotuomari ja entinen jääkiekkoilija. Hän pelasi urallaan 179 jääkiekon SM-liigaottelua ja teki niissä tehot 9+8=17 ja keräsi 322 jäähyminuuttia.
Voimapelaajana tunnettu Laaksonen ei hyökkääjäntontistaan huolimatta kerännyt kovin paljon tehopisteitä, vaan tuli tunnetuksi niin sanotun likaisen työn tekijänä ja jopa suoranaisena "poliisipelaajana".
Pelaajaura.
Laaksonen aloitti uransa Kiekko-Espoossa kaudella 1989–1990, jolloin joukkue pelasi vielä jääkiekon I-divisioonassa. Hän pelasi useita kausia I-divisioonassa ja myös II-divisioonassa edustaen Kiekko-Espoota, Vantaa HT:ta, Karhu-Kissoja, Oulunkylän Kiekko-Kerhoa ja Pitäjänmäen Tarmoa vuodet 1989–1996.
Laaksonen pelasi ensimmäiset SM-liigaottelunsa 27-vuotiaana kaudella 1995–1996 HIFK:ssa. Hän voitti siellä Suomen mestaruuden keväällä 1998 ja vuonna 1999 tuli hopeaa. Laaksonen palasi kasvattajaseuraansa Espoo Bluesiin (aiemmin Kiekko-Espoo) kesken kauden 1999–2000. Hän lopetti uransa seuraavalla kaudella Suomi-sarja -joukkue Espoon Palloseurassa.
Tuomariksi SM-liigaan.
Laaksonen aloitti SM-liigassa päätuomarina kaudella 2002–2003 ja on kauteen 2009–2010 mennessä viheltänyt 177 ottelua. Hän on ollut tuomarina myös muun muassa Champions Hockey Leaguessa, Karjala-turnauksessa sekä alle 18- ja 20-vuotiaiden MM-kilpailuissa.
Elokuussa 2018 kaksi edelliskautta lonkkavaivojen takia sivussa ollut Laaksonen ilmoitti lopettavansa tuomariuransa huipputasolla. Hän on kuitenkin kertonut yhä tuomitsevansa alasarjojen ja juniorien otteluita.
Karin Melis Mey

Karin Mey Melis (s. 31. toukokuuta 1983 Etelä-Afrikka) on eteläafrikkalaissyntyinen pituushyppääjä, joka sai Turkin kansalaisuuden 30. kesäkuuta 2008.
Mey Melis sijoittui kuudenneksi İzmirin universiadeissa 2005 tuloksella 623. Vuonna 2008 hän karsiutui Pekingin olympialaisten loppukilpailusta ja sijoittui kuudenneksi . Vuonna 2009 Torinon sisäratojen EM-kilpailuissa hän putosi karsinnassa ja Pescaran Välimeren kilpailuissa hän sai hopeaa tuloksella 653. Saman vuoden Berliinin MM-kilpailuissa hän hyppäsi 680 ja sijoittui alun perin kolmanneksi, mutta nousi myöhemmin hopealle kun Tatjana Lebedeva hylättiin dopingin takia. Dohan sisäratojen MM-kilpailuissa 2010 hän karsiutui loppukilpailusta. Seuraavan vuoden Daegun MM-kilpailuissa hän oli seitsemäs. Istanbulin sisäratojen MM-kilpailuissa 2012 hän karsiutui loppukilpailusta. Helsingin EM-kilpailuissa hän sijoittui alun perin viidenneksi. Lontoon olympialaisissa hän selviytyi loppukilpailuun, muttei osallistunut siihen. Hän oli antanut positiivisen dopingnäytteen Helsingin EM-kilpailuissa, mutta vahvistus positiiviselle näytteelle saatiin vasta Lontoon olympialaisten aikaan, jolloin häntä ei päästetty pituusfinaaliin. Hän sai kahden vuoden kilpailukiellon.
Kilpailukieltonsa jälkeen Mey Melis sijoittui seitsemänneksi Prahan EM-hallikilpailuissa 2015. Seuraavana vuonna hän oli viides Amsterdamin EM-kilpailuissa, mutta karsiutui loppukilpailusta Rio de Janeiron olympialaisissa. Mey Melis jäi toistamiseen kiinni dopingista toukokuussa 2018. Hän sai tapauksesta vuonna 2022 kahdeksan vuoden kilpailukiellon, joka päättyy 4.9.2026.
Mey Melis on hypännyt ennätyksensä 693 cm kahteen kertaan, kummallakin kerralla Bad Langensalzassa, 7. heinäkuuta 2007 ja 7. kesäkuuta 2008. Sisäradoilla hän on hypännyt parhaimmillaan 685 Tukholmassa 21. helmikuuta 2008.
Jyväskylän Puhallinorkesteri

Jyväskylän puhallinorkesteri (JPO) on vuonna 1961 perustettu jyväskyläläinen soittokunta. Se toimi aluksi nimelleä Keski-Suomen Reserviläisjärjestöjen soittokunta. Soittokunnassa on noin 40 soittajaa, ja sen sisällä toimii vaskiseitsikko Simeoni. 
Puhallinorkesterin kapellimestarina toimii Olli Santa (Olli Männistö). Orkesteri on Suomen Puhallinorkesteriliiton jäsen. Se valittiin vuonna 2009 vuoden maanpuolustussoittokunnaksi.
Heksabromibifenyyli

Heksabromibifenyyli (C12H4Br6) on polybromattuihin bifenyyleihin (PBB) kuuluva yhdiste, jonka tuotanto alkoi 1970. Heksabromibifenyyliä on käytetty palonestoaineena lämpökestomuoveissa ja elektroniikkatuotteissa, vähemmän autoteollisuuden päällysteissä, lakoissa ja polyuretaanivaahdossa.
Aineen käytöstä on nykyään lähes kokonaan luovuttu (USA:ssa tuotanto loppui 1975). 1970-luvun lopun jälkeen PBB-yhdisteitä on korvattu mm. difenyylieettereillä. Heksabromobifenyylin käyttö kiellettiin 2004 Euroopan unionin asetuksella 850/2004.
Suomessa ei tiettävästi ole käytetty heksabromibifenyyliä, mutta sitä sisältäviä tuotteita on tuotu maahan. Päästöstä ei ole olemassa arviota, eikä pitoisuuksista ympäristössä.
Terveysvaikutukset.
Heksabromibifenyylin on kokeissa todettu olevan haitallista tai hyvin lievästi myrkyllistä jyrsijöille. Heksabromibifenyylille altistuneilla ihmisillä on havaittu ihovaurioita, kuten aknea, ja hiustenlähtöä. Polybromatut bifenyylit häiritsevät hormonitoimintaa ja ovat mahdollisesti syöpää aiheuttavia.
Ympäristövaikutukset.
Heksabromibifenyyli sitoutuu voimakkaasti maahan ja sedimentteihin ja on ympäristössä pysyvä. Se on erittäin kertyvä ja sitä on maailmalla löydetty sedimenteistä ja kaloista.
Steve Konowalchuk

Steven Konowalchuk (s. 11. marraskuuta 1972 Salt Lake City, Utah, Yhdysvallat) on uransa lopettanut yhdysvaltalainen jääkiekkoilija, pelipaikaltaan vasen laitahyökkääjä.
Washington Capitals varasi Konowalchukin kolmannella kierroksella varausvuorolla 58.
Konowalchuk debytoi NHL:ssä kaudella 1991–1992 hänet varanneessa Washingtonissa pelaten yhden ottelun runkosarjassa. Seuraavalla kaudella Konowalchuk teki 36:ssa runkosarjan ottelussa tehopisteet 4+7=11. Konowalchuk pelasi Washingtonissa kolmetoista kautta vuosina 1991–2004 ja toimi joukkueen kapteenina kaudet 2001–2003. 
22. lokakuuta 2003 Konowalchuk kaupattiin Colorado Avalancheen vaihdossa Bates Battagliaan ja Jonas Johanssoniin. Konowalchuk pelasi Coloradossa kaksi kautta ennen kuin ilmoitti lopettavansa uransa sydänongelmien takia syyskuussa 2006. 
Konowalchuk toimi vuodesta 2009 alkaen Joe Saccon apuvalmentajana Coloradossa, kunnes siirtyi vuonna 2011 juniorisarja WHL:ssä pelaavan Seattle Thunderbirdsin päävalmentajaksi.
Teresa

Teresa, Theresa, on naisen etunimi, joka esiintyy myös muunnoksena Teresia. Nimen alkuperää ei tiedetä, mutta sen on arveltu tarkoittaneen alkujaan Theran asukasta.. Keskiajalla nimi oli käytössä vain Espanjassa, mutta sen teki suosituksi muissakin maissa Avilan Pyhä Teresa (k. 1580).
Suomessa Teresan nimipäivä on sekä suomen- että ruotsinkielisessä kalenterissa 26. huhtikuuta. Ruotsinkielisessä kalenterissa samalla päivällä ovat myös muunnokset Teresia ja Terese. Digi- ja väestötietoviraston tietojen mukaan 1900-luvun alusta huhtikuuhun 2025 mennessä Teresa-nimen on saanut noin 3 330 henkilöä, Teresia-nimen 1625 ja Terese-nimen 854 henkilöä. Muodossa Theresa nimi on annettu noin 760, Theresia 464 ja Therese 1080 henkilölle.
Victor Audouin

Jean Victoire Audouin (27. huhtikuuta 1797 Pariisi – 9. marraskuuta 1841 Pariisi) oli ranskalainen luonnontieteilijä, hyönteistieteilijä ja lintutieteilijä.
Audouin opiskeli lääketiedettä. Vuonna 1824 hän pääsi Ranskan kansallismuseon entomologian professorin Pierre André Latreillen assistentiksi ja astui hänen tilalleen vuonna 1833. Vuonna 1838 Audouin nimitettiin Ranskan tiedeakatemian jäseneksi.
Audouinin päätyö oli "Histoire des insectes nuisibles à la vigne" (1842), jonka toimittivat valmiiksi Henri Milne-Edwards ja Émile Blanchard Audouinin kuoleman jälkeen. Audouin julkaisi tieteelliset kirjoituksensa yleensä "Annales des sciences naturelles" -julkaisussa, jota hän oli ollut perustamassa vuonna 1824, tai Ranskan hyönteistieteellisen seuran Société entomologique de Francen sarjoissa: Audouin oli seuran perustajia vuonna 1832.
Audouin oli toimittamassa "Dictionaire Classique d'Histoire Naturellea" (1822) ja tutki yhteistyössä Milne-Edwardsin kanssa Ranskan rantavesien merieläimiä. Hän myös kirjoitti valmiiksi Marie Jules César Savignyn teoksen "Description de l'Egypte" lintutieteellisen osion (1826).
Vuonna 1833 Audouin valittiin Ruotsin tiedeakatemian ulkomaalaisjäseneksi. Charles Payraudeau nimesi välimerenlokin ("Larus audouinii") hänen kunniakseen.
Jack Herer

Jack Herer (18. kesäkuuta 1939 New York, New York, Yhdysvallat – 15. huhtikuuta 2010 Eugene, Oregon, Yhdysvallat) oli yhdysvaltalainen kannabisaktivisti, joka tunnetaan erityisesti ”hamppuraamattuna” pidetyn "Keisarilla ei ole vaatteita" () -kirjan kirjoittajana.
Herer oli entinen republikaani ja sittemmin tunnettu hamppuaktivisti. Hän kirjoitti kaksi kirjaa, edellä mainittu "Keisarilla ei ole vaatteita" ja "Grass". Hänen elämästään on tehty myös dokumentti "The Emperor of Hemp". 
Herer kannatti kannabiksen dekriminalisointia, mikä ilmenee hänen kirjastaan: 
Herer myös lupasi 100 000 dollaria sille, joka pystyy kumoamaan kyseisen väitteen. Hänen mukaansa on nimetty Jack Herer kannabislajike. Hän pyrki kaksi kertaa Yhdysvaltain presidentiksi, vuonna 1988 saaden 1 949 ääntä ja vuonna 1992 saaden 3 875 ääntä.
Thomas Mayo Brewer

Thomas Mayo Brewer (21. marraskuuta 1814 Boston – 24. tammikuuta 1880) oli yhdysvaltalainen luonnontieteilijä.
Brewer valmistui Harvard Collegesta vuonna 1835 ja Harvard Medical Schoolista kolme vuotta myöhemmin. 26-vuotiaana Brewer toimitti halvan painoksen Alexander Wilsonin "American Ornithologysta". Hän toimi lääkärinä muutamia vuosia, kunnes ryhtyi kirjailijaksi ja poliitikoksi. Myöhemmin hän toimi "Boston Atlaksen" toimittajana, jonka jälkeen hän siirtyi Swan &amp; Tilestonin palvelukseen, joka muutti nimensä Brewer &amp; Tilestoniksi Brewerin tultua yrityksen osakkaaksi vuonna 1857.
Brewer kulutti vapaa-aikansa osallistumalla useiden lintutieteellisten julkaisujen avustamiseen, mukaan lukien John James Audubonin "Ornithological Biography". Brewer erikoistui lintujen munien ja pesien tutkimiseen. Parhaiten Brewer tunnetaan kolmiosaisesta teoksesta "A History of North American Birds" (1874–1884), jonka hän kirjoitti yhdessä Spencer Fullerton Bairdin ja Robert Ridgwayn kanssa.
Agentti (kielioppi)

Agentti on kielitieteessä semanttinen rooli, joka ilmaisee lauseen tekijän. Esimerkiksi lauseessa "Poika syö omenan" poika on agentti.
Tavallisimmin tekijän ilmaisee lauseen subjekti, mutta kaikki subjektit eivät ole agentteja. Esim. lauseessa "Henrik kuoli" Henrik on pikemminkin patientti.
Passiivin agentti.
Monissa kielissä passiivin yhteydessä tekijä voidaan ilmaista lauseenjäsenellä, joka koodataan jollakin adpositiolla tai obliikvisijalla. Tässä muodossa agentti esiintyy esimerkiksi ruotsissa ja englannissa. Näin merkittyä agenttia kutsutaan passiiviagentiksi tai englanninkielisellä termillä "by-agent".
Esimerkiksi edellä mainitussa lauseessa "Henrik löi palloa" 'Henrik' on subjekti. Lause on ruotsiksi "Henrik slog bollen" ja englanniksi "Henrik hit the ball." Nämä voidaan muuntaa passiivilauseiksi ruotsissa muotoon "Bollen slogs av Henrik" ja englannissa "The ball was hit by Henrik", jolloin Henrik on agentti.
Suomen kielessä agentti esiintyy erityisen "-ma" tai "-mä" -loppuisen partisiippimuodon yhteydessä, jolloin se ilmaisee, kuka on tehnyt jollekin esineelle jotakin, esimerkiksi "Henrik" ilmaisussa "Henrikin lyömä pallo".
Keisarilla ei ole vaatteita

Keisarilla ei ole vaatteita! (engl. "The Emperor Wears No Clothes") on kannabisaktivisti Jack Hererin kirjoittama kuuluisa kannabiksen dekriminalisointiin pyrkivä teos. Kirjaa on luonnehdittu "hamppuraamatuksi". Kirja käsittelee hampun historiaa, sekä siihen liittyviä poliittisia mielipiteitä ja salaliittoja.
Vuonna 2007 kirjasta on ilmestynyt 11. uudistettu laitos, 16. painos. Kirja on suomen lisäksi käännetty ainakin saksaksi, ranskaksi, espanjaksi, italiaksi, unkariksi, tšekiksi, japaniksi ja koreaksi ja sitä on myyty käännökset mukaan lukien yli 800 000 kappaletta. 
Kirjasta julkaistiin internetissä Jack Hererin luvalla, talkoovoimin tehty suomenkielinen käännös vuonna 2008. Käännös tehtiin sivustolla http://www.jackherer.com/ vuonna 2007 olleen 10. laitoksen ja vuoden 2008 alusta sivuille päivitetyn 11. laitoksen teksteistä. Suomennos julkaistiin painettuna kirjana vuonna 2015.
Kirja sisältää väitteen:" 
Kirjan nimi viittaa Hans Christian Andersenin satuun Keisarin uudet vaatteet.
Big man

Big man (kirjaimellisesti "suuri mies" tai "iso mies") on heimossa tai ryhmässä oleva johtaja, jonka asema ei periydy. Big man on ryhmänsä uskonnollinen, poliittinen, yhteiskunnallinen ja/tai taloudellinen johtaja. Big man hankkii asemansa sillä, että saa ihmiset tuottamaan yhteisön tarvitsemia hyödykkeitä.
Big man -käsite syntyi Melanesian alkuperäiskansojen tutkimuksessa, mutta sitä on sittemmin käytetty myös muualla maailmassa elävien alkuperäiskansojen sekä erilaisten esihistoriallisten ja historiallisen yhteisöjen tutkimuksessa. 
Melanesian big manit.
Tyypillinen big man on kunnianhimoinen uurastaja, joka haluaa edistää yhteistä hyvää houkuttelemalla sukulaisiaan ja naapureitaan työskentelemään viljapelloilla ahkerasti, jotta voitaisiin järjestää suuret juhlat. Näissä juhlissa big man apulaisineen antaa muille ihmisille koko talteen otetun sadon, kerätyt kasvit ja/tai metsästetyn riistan. Esimerkiksi siuai-heimossa big maniksi haluava nuori mies uurasti muita kovemmin ja rajoitti omaa syömistään. Lopulta tämä "big man -kokelas" sai perheensä ja muut lähisukulaisensa uskomaan, että on tosissaan aikeissaan. Niinpä nämä suostuivat auttamaan tulevaa big mania hänen ensimmäisen juhlansa valmistelussa. Jos ensimmäinen juhla onnistui, big man sai lisää kannattajia ja tavoitteli kerhotalon rakentamista. 
Kerhotalossa oleskelevat big manin kannattajat, ja siellä kyetään ruokkimaan vieraita. Jos kerhotalon perustamiseen liittyvä toinen juhla onnistuu, niin suurmies saa lisää kannattajia, jotka työskentelevät hänen hyväkseen. Nyt big mania aletaan sanoa "mumi"ksi. Big manin järjestämät juhlat suurenevat jatkuvasti, samoin niiden järjestämiseksi vaadittu työmäärä kasvaa. Mutta mumin on nyt haastettava aiemmat mumit. Pidetään kirjaa tarjoiltavien vanukkaiden, sikojen jne. määrästä. Jos mumi kilpaillessaan toista mumia vastaan järjestääkin juhlan joka on tarjoilultaan pienempi kuin kilpailijan juhla, mumi menettää asemansa ja joutuu häpeään. Näin ollen mumin on vältettävä kilpailua voimakkaamman mumin kanssa. Näin mumin asema on horjuva. Mumin asema ei koskaan pohjaudu pakkovaltaan, eikä asema ole pysyvä, vaan vaatii elinikäistä raatamista. Monesti suuri mumi syö vähemmän kuin alaisensa. Ennen eurooppalaisten tuloa siuailla oli suuria sotapäällikkö-mumeja, joiden maine pohjautui taistelumenestykseen. Joillain mumeilla oli silloin yksi tai kaksi vankia orjina puutarhatöissä. Muut ihmiset eivät uskaltaneet parjata mumeja joutumatta rangaistuksi. Näillä sotamumeilla oli vallassaan alueita ja jonkin verran pakkovaltaa alaisiinsa nähden..
Erilaiset tehtävät saattavat jakautua eri big manien välillä. Big man hankkii asemansa taidoillaan kilpailemalla muiden big maniksi haluavien kanssa. Eri big manien kanssa esiintyy kilpailua, ja näin ollen sama mies ei välttämättä vietä loppuikäänsä big manina. Big maneja on muun muassa Papua-Uuden-Guinean ja Melanesian kansoilla. Hankitun ja periytyvän johtajuuden raja on liukuva. Joillain Melanesian seuduilla big manit tulevat usein tietyistä suvuista. Trobriandien alkuperäiskansan johtajilla oli sekä big manin että asemansa perintönä saaneiden päälliköiden piirteitä.
Gaeta

Gaeta on kunta Italiassa, Latinan maakunnassa. Se sijaitsee Tyrrhenanmeren rannalla noin 120 kilometriä Roomasta etelään. Kunnassa on runsaat 20 000 asukasta.
Historiaa.
Gaetan historia ulottuu antiikin aikaan, jolloin se tunnettiin nimellä "Caieta". 
Gaetassa on runsaasti historiallisia nähtävyyksiä, joista näyttävin on Anjoun ja Aragonian hallitsijoiden linna. Linnan vanhimmat osat ovat 500- tai 600-luvulta.
Minoru Chiaki

Minoru Chiaki (30. heinäkuuta 1917 – 1. marraskuuta 1999) oli japanilainen näyttelijä, joka tuli tunnetuksi Akira Kurosawan ohjaamasta elokuvasta "Rashomon – paholaisen portti", jossa hän näytteli pappia. 
"Seitsemässä samuraissa" Chiaki näytteli samurai Heihachi Hayashidaa. Hän on näytellyt muissakin Kurosawan tuotannoissa. Vuonna 1985 hänet palkittiin roolisuorituksestaan japanilaisessa elokuvassa "Hana ichimonme".
GSAT

GSAT in Intian avaruusjärjestön ISROn geostationaarisen kiertoradan tietoliikennesatelliittien perhe.
GSAT 4 ja GSAT 5P menetettiin.
GSAT-4 eli HealthSat oli teknologiakoe, joka laukaistiin 15. huhtikuuta 2010 intialaisella GSLV-kantoraketilla geostationaariselle kiertoradalle. Kantoraketin rakettimoottorit käyttivät ensi kertaa intialaista teknologiaa kryogeenivaiheissa, aiemmin teknologia on ollut venäläistä alkuperää. Satelliitti ei saavuttanut kiertorataa vaan syöksyi mereen kolmannessa rakettivaiheessa ilmenneen vian vuoksi. Rakettivaiheen Vernier-moottorit eivät käynnistyneet. Päämoottori toimi vain sekunnin ajan, minkä jälkeen polttoaineen syöttö polttoainepumpulle lakkasi.
Siinä oli Ka- ja C-kaistan transponderit. Sen mukana oli tarkoitus testata uutta tietoliikenneväylää, siinä oli myös miniatyrisoidut gyroskoopit, Li-ion-paristot, 70 voltin käyttöjännite sekä ionipropulsio (Hall-ilmiöön perustuva).
Satelliitin oli tarkoitus kuljettaa L1 ja L5 taajuuskaistoilla lähettävät satelliittipaikannushyötykuormat Intian alueen GAGAN-paikannusjärjestelmää varten. Satelliitti oli myös lämpö- ja rakennesuunnittelun testialusta. Sen paino on 2 180 kg ja sen sähköteho on 276 W. Sen jännite on 70 V, kun usein satelliiteissa käytetään 28 Voltin jännitetä.
Sen piti kuljettaa myös israelilaista TAUVEX-2 (Tel Aviv University Ultra Violet Explorer) tiedeinstrumenttia, jonka piti lentää 1990-luvulla venäläisellä Spectrum-X-Gamma-tiedesatelliittilla. Laitteessa on kolme UV-kaistan teleskooppia pyörivällä alustalla, jolloin se voi tehdä skannaavan mittauksen 1400-3200 Ångströmin aallonpituudella. TAUVEX-2-laitteen piti toimia pyöritysalustalla, joka voi aikaansaada satelliitin suuntausvirheen. Satelliitin massan kasvaessa tämä tiedelaite jätettiin pois vuoden 2010 alussa - se lentänee ilmeisesti jollakin tulevalla matalalla kiertoradalla toimivalla intialaisella satelliitilla.
GSAT-5P tuhoutui 25.12.2010 GSLV-kantoraketin räjähdettyä.
Tulevia GSAT-satelliitteja.
GSAT-11 valmistuu vuonna 2011. Se painaa 4,5 tonnia ollen kaksi kertaa painavampi kuin aiemmat GSAT-satelliitit. Se laukaistaan vuoden 2011 puolivälissä GSLV III-kantoraketilla. Satelliittiin tulee 40 Ka/Ku-kaistan transponderia.
Forth (joki)

Forth on joki Skotlannissa, Yhdistyneessä kuningaskunnassa. Se saa alkunsa Loch Ardin järvestä, virtaa 47 kilometrin matkan itään ja laskee Pohjanmereen. Joen suulla on laaja estuaari, Forthin vuono (). Vuonossa elää monipuolinen eläimistö, josta näyttävimpiä ovat hylkeet ja pyöriäiset. Ajoittain sinne ui myös valaita, kuten miekkavalaita ja lahtivalaita, ja siellä on tavattu jopa ryhävalas vuonna 2003. Estuaarissa talvehtii yli 80 000 kahlaajaa ja vesilintua, jotka löytävät mutaisilta rannoilta äyriäisiä ja muita selkärangattomia ravinnokseen. Lintujen joukossa on merkittävät punajalkaviklo- ja lyhytnokkahanhipopulaatiot.
Forth virtaa Skotlannin tiheimmin asutun alueen halki. Sen varrella on useita kaupunkeja, joista tunnetuin on Stirling, Skotlannin keskiaikainen pääkaupunki. Skotlannin nykyinen pääkaupunki, Edinburgh, sijaitsee Forthin vuonon etelärannalla.
Very Large Telescope

Very Large Telescope (VLT, "erittäin iso teleskooppi") on Paranalin observatorioalueella Chilessä sijaitseva tähtien havainnointiin rakennettu teleskooppijärjestelmä. Euroopan eteläinen observatorio rakensi VLT:n 2000-luvun alussa. Tämä edistyksellinen optinen havaintolaite koostuu neljästä pääkaukoputkesta (peilien halkaisija 8,2 metriä) ja neljästä siirrettävästä apukaukoputkesta (1,8-metriset peilit). 
VLT:n kaukoputket voidaan yhdistää kahden tai kolmen ryhmänä toimivaksi VLT-interferometriksi (VLTI), jolloin järjestelmän erotuskyky on millikaarisekunteja.
Kesäkuussa 2014 teleskooppiin liitettiin havaintolaite SPHERE, jolla voidaan etsiä suuria eksoplaneettoja valokuvaamalla niitä suoraa.
Ykkösen kausi 2005

Ykkönen on Suomen toiseksi korkein jalkapallon sarjataso. Kaudella 2005 siinä pelasi 14 joukkuetta. Sarjan voitti FC Honka Espoosta, joka nousi Veikkausliigaan. Sarjasta nousi myös toiseksi sijoittunut Vaasan Palloseura pelattuaan kotonaan 0–0 ja vieraissa Rovaniemellä 1–1 Veikkausliigan toiseksi viimeisen Rovaniemen Palloseuran kanssa. Sarjasta putosivat suoraan OLS Oulusta ja Pallo-Iirot Raumalta sekä karsintojen kautta VG-62 Naantalista.
Joukkueet.
Kaudeksi 2005 Ykköseen putosi Veikkausliigasta FC Jazz Porista ja Veikkausliigaan nousi IFK Mariehamn Maarianhaminasta. FC Jazz joutui konkurssin vuoksi luopumaan myöhemmin ykkösen paikastaan.
Kaudeksi 2005 Ykköseen nousivat Kakkosesta suoraan Atlantis FC ja PK-35 Helsingistä sekä karsintojen kautta VG-62 Naantalista. FC Jazzin korvaajana nousi vielä OLS Oulusta. Kakkoseen putosivat suoraan FC Kuusankoski, Kokkolan GBK ja Närpiön Kraft karsintojen kautta.
Karsinta Ykköseen.
FC Hämeenlinna säilytti Ykkösen paikkansa yhteismaalein 7–1
Klubi 04 nousi Ykköseen vierasmaalisäännöllä.
Suomirockin kultainen 80-luku

Suomirockin kultainen 80-luku on viiden CD:n levykokoelma, joka sisältää 1980-luvun suomirockhittejä eri esittäjiltä. Se julkaistiin 4. marraskuuta 2009.
Kokoelmalla on 70 artistia ja 100 kappaletta.
Megalomania

Megalomania ("megas" kr. suuri + "mania" kr. hulluus) on historiallinen käsite, jota toisinaan käytetään merkityksessä suuruudenhulluus. Megalomaaniselle käytökselle on tunnusomaista pakkomielle tai päähänpinttymä, jonka kohteena on raha, valta, nerokkuus tai kaikkivaltius. Megalomania voi kuulua lievempänä versiona ihmisen perusluonteeseen, jolloin henkilö kokee ahneutta rahaa ja valtaa kohtaan, mutta muuttuessaan pakkomielteiseksi se diagnosoidaan sairaudeksi. Megalomaniaa diagnosoitaessa sitä kutsutaan suuruusharhaksi, joka on yksi harhaluuloista.
Abgarus VIII

Abgarus VIII Suuri (k. 212) oli Osroenen kuningas vuosina 177–212. On esitetty, että Abgarus VIII oli sama kuningas kuin hänen oletettu seuraajansa Abgarus IX. Historioitsijoiden A. R. Bellingerin ja C. B. Wellesin mukaan tämä on kuitenkin virheellistä. 
Vuonna 194 Abgarus piiritti yhdessä Adiabenen kuninkaan kanssa roomalaista Nisibiksen kaupunkia. Samaan aikaan Rooman valtakunnassa oli sisällissota, jossa Septimius Severus yritti kukistaa vastustajansa Pescennius Nigerin. Abgarus väitti Severuksen lähetystölle kaupungin kannattaneen Nigeriä mutta luultavasti kyseessä oli vain yritys saada itsenäisyys Osroenelle. Nisibiksen valtaus epäonnistui ja Abgarus yritti tarjota roomalaisia vankejaan Severukselle, joka kuitenkin hyökkäsi ja kukisti Abgaruksen. Severus kuitenkin palautti hänet Osroenen valtaistuimelle ja Abgarus otti Severuksen kunniaksi roomalaiset nimet Lucius Aelius Aurelius Septimius. Severus palasi takaisin Roomaan, mutta pian parthialaiset hyökkäsivät ja piirittivät Nisibiksen.
Abgarus pysyi kuitenkin uskollisena Severukselle ja osoituksena tästä antoi poikansa vietäväksi panttivangeiksi Roomaan. Hän myös tarjosi jousiampujiaan Severukselle, joka kukisti helposti parthialaiset vuosina 197–198. Tämän jälkeen Severus julisti Osroenen Rooman vassalliksi ja tunnusti Abgaruksen kuninkaiden kuninkaaksi. Tämä kutsuttiin Roomaan, luultavasti vuoden 204 jälkeen. Abgarus kuoli vuonna 212 ja hänen poikansa Abgarus Severus seurasi häntä valtaistuimelle.
Kaikkivaltius

Kaikkivaltius eli kaikkivoipuus (omnipotenssi, ’kaikkeen kykenevä’) tarkoittaa rajoittamatonta mahtia. Monoteistisissa uskonnoissa (esimerkiksi kristinusko ja islam) yleensä uskotaan yhdellä Jumalalla olevan vallan mihin tahansa. Usein tällaisella Jumalalla ajatellaan olevan kaikkivaltius, kaikkitietävyys, läsnäolo kaikkialla sekä täydellinen hyvyys.
Mitä kaikkivaltius tarkoittaa?
Eri ja jopa saman uskonnon edustajilla (esim. kristityillä) on keskenään erilaisia näkemyksiä siitä, mitä kaikkivaltius tarkoittaa. Seuraavassa luetellaan eräitä tällaisia näkemyksiä:
Monista käytetyistä jumalan määritelmistä seuraa, että näkökannat 2, 3 ja 4 ovat keskenään yhtäpitäviä (siis yksi ja sama kanta). 
Näistä eroavaisuuksista huolimatta kaikkivaltiuteen sisältyy aina kyky puuttua maailman tapahtumiin jopa fysiikan lakeja rikkoen. Monet tieteilijät (esimerkiksi John Polkinghorne) katsovat em. konsistenssinäkemyksen olevan osa kaikkivaltiutta.
Kaikkivaltiuden hylkääminen.
Jotkut monoteistit katsovat, että Jumala ei ole tai ei edes voi olla kaikkivaltias tai että luodessaan olioita, joilla on vapaa tahto, jumala vapaaehtoisesti rajoitti kaikkivaltiuttaan.
Muun muassa eräissä juutalaisuuden (konservatiivijuutalaisuus ja reformijuutalaisuus) protestanttisuuden haaroissa Jumalan sanotaan vaikuttavaan maailmaan vain suostuttelemalla, ei pakolla tai ihmeillä. Tämä johtopäätös on usein filosofisten tai tekstuaalisten pohdintojen tulos.
Marc Janko

Marc Janko (s. 25. kesäkuuta 1983) on itävaltalainen jalkapalloilija, joka pelaa tällä hetkellä Portossa. Pelipaikaltaan Janko on hyökkääjä.
Seurajoukkueura.
Janko aloitti uransa perinteikkäässä itävaltalaisessa Admira Wacker Mödlingin joukkueessa, josta siirtyi onnistuneiden kausien jälkeen FC Red Bull Salzburgin joukkueeseen kesken kauden 2004-2005. Janko oli loppukauden aikana joukkueensa tärkeimpiä pelaajia ja teki 11 maalia kymmenessä ottelussa.
Janko aloitti kauden 2008-2009 loistavasti tehden jo ensimmäisissä kahdessa ottelussa viisi maalia. Janko rikkoikin kauden aikana Salzburgin yhden kauden maaliennätyksen 39 osumallaan. Hän oli tuolla kaudella myös Itävallan Bundesliigan paras maalintekijä.
Kaudeksi 2010-2011 Janko siirtyi Eredivisienin hallitsevaan mestariin FC Twenteen.
Maajoukkueura.
Janko pelasi ensimmäisen maaottelunsa toukokuussa 2006 ystävyysottelussa Kroatiaa vastaan.
Duane Sutter

Duane Calvin Sutter (s. 16. maaliskuuta 1960 Viking, Alberta, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Duanen veljet Ron, Brent, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä.
New York Islanders varasi Sutterin ensimmäisellä kierroksella varausvuorolla 17. Ennen NHL-uraansa Sutter pelasi Lethbridge Broncosissa WHL:ssä, WCHL:ssä ja Red Deer Rustlersissa AJHL:ssä. 
Sutter teki NHL-debyyttinsä kaudella 1979–1980 Islandersissa. Ensimmäisellä kaudellaan hän teki 56 ottelussa runkosarjassa tehopisteet 15+9=24. Sutter pelasi Islandersissa kaudet 1979–1987 ja voitti neljällä ensimmäisellä NHL-kaudellaan jokaisella Stanley Cupin. Duanen veli Brent Sutter pelasi samaan aikaan Islandersissä kausina 1980-1987.
Duane Sutter kaupattiin Chicago Blackhawksiin vuonna 1987. Sutter pelasi Chicagossa kolme kautta ennen kuin lopetti uransa kauden 1989–1990 jälkeen. 
Peliuran jälkeen Sutter on toiminut Florida Panthersin valmennusryhmässä. Kausina 1996–1998 ja 2002–2003 hän oli apuvalmentajana ja kaudella 2002–2003 päävalmentajana. 
Sutterin poika Brody on myös jääkiekkoilija, joka pelaa hyökkääjänä ja edustaa WHL:ssä pelaavaa Lethbridge Hurricanesia. 
Lähteet.
Harris • Potvin • Gillies • Price • McKendry • Bossy • Tambellini • D. Sutter • B. Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff • Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O'Marra • Okposo • Bailey
Siilinjärven kirkonkylä

Siilinjärven kirkonkylä on Siilinjärven kunnan keskustaajama. Se sijaitsee Siilinjärven luoteispään, Siilinlahden pohjukan läheisyydessä. Kirkonkylän keskustan länsipuolella kulkee moottoritie, joka on osa Valtatietä 5.
Tilastokeskuksen taajama-aluerajauksen mukaan Siilinjärven kirkonkylän taajaman pinta-ala oli 23,18 neliökilometriä, ja väkiluku oli 11 387 vuoden 2019 lopussa.
Kirkonkylän ytimessä sijaitsee Siilinjärven suurin julkisten ja kaupallisten palvelujen keskittymä. Keskustassa sijaitsee muun muassa Siilinjärven tori, Siilinjärven pääkirjasto, Siilinjärven rautatieasema ja Siilinjärven linja-autoasema sekä kylpylä Fontanella. Keskustassa sijaitsee myös useita ravintoloita ja kahviloita. Keskustassa sijaitsee myös paikallislehti Uutis-Jousen toimitus.
Siilinjärven kirkonkylän keskustan pääkatuja ovat Toritie, Asematie ja Kasurilantie. Pohjoispuolella keskustaa rajaa Kantatie 75.
Kirkonkylän osa-alueita ovat Keskuskortteli ja Asemanseutu. Keskustan pohjoispuolella ovat Kirkonmäen ja Räisälän asuinalueet. Koillispuolella sijaitsee Ahmon, itäpuolella Siilinpään ja kaakossa Viinamäen asuinalueet. Lounaassa ja lännessä keskustaa ympäröi Tarinaharjun ja Patakukkulan luontoalue.
Kaupallisia palveluja.
Siilinjärven keskustan palveluita ovat muun muassa K-Supermarket, Tokmanni, K-Rauta, S-market, Lidl, R-kioski, Kotipizza, Alko, Intersport, Halpa-halli, Rolls ja Kirjakauppa Info. Keskustassa sijaitsee myös esimerkiksi useita pankkeja, kuntosaleja, kahviloita ja pizzerioita sekä Siilinjärven Apteekki.
Union Square Ventures

Union Square Ventures on yhdysvaltalainen pääomasijoitusyhtiö, joka toimii venture capital -rahoittajana varhaisen vaiheen yrityksille.
Osakkaat.
Union Square Venturesilla on kolme partneria: Fred Wilson, Brad Burnham ja Albert Wenger.
Yritys on tunnettu erityisesti Fred Wilsonin pitämästä suositusta blogista, joka on saavuttanut alalla mielipidevaikuttajan aseman. Sillä on myös keskeinen asema uusien sijoituskohteiden löytämisessä.
Public Broadcasting Service

Public Broadcasting Service (PBS) on yhdysvaltalainen julkisen palvelun televisioverkko. PBS perustettiin 3. marraskuuta 1969, ja sen verkko aloitti toimintansa 5. lokakuuta 1970, jolloin se korvasi National Educational Televisionin.
Verkon omistavat sen jäsenasemat, joita on noin 350. Asemat vastaavat verkon rahoituksesta yhdessä Corporation for Public Broadcastingin kanssa, joka puolestaan saa rahoituksensa Yhdysvaltain liittovaltiolta. PBS:ää seuraa viikoittain noin 65 miljoonaa katselijaa.
National Educational Television (NET) oli PBS:n edeltäjä julkisen palvelun televisioverkkona, ja se toimi vuosina 1952–1970. NET aloitti toimintansa 4. marraskuuta 1952, ja toiminta kesti 4. lokakuuta 1970 asti.
Julkisen palvelun radiotoiminnasta Yhdysvalloissa vastaa National Public Radio.
Alouette

Alouette (ranskaa, ) on ranskalainen kansanlaulu, jonka sanat viittaavat metsästyssaaliina saadun leivosen kynimiseen. Siinä mielessä kyseessä lienee alun perin työlaulu. Laulua on laulettu lastenlauluna ympäri maailmaa. Sen on suomentanut ainakin nimimerkki R. R. R.. Suomessa on etenkin partiolaisten parissa laulettu myös "Aaluette"-nimistä vuorolaulua, jossa lauletaan muun muassa "aaluette" ja "pikepikepusse". Sillä ei nimensä lisäksi ole kuitenkaan mitään tekemistä ranskalaisen laulun kanssa.
Laulua pidetään ensisijaisesti ranskalaiseen kulttuuriin kytkeytyvänä, mutta kanadanranskalaiset ovat pitäneet sitä tunnusmelodianaan. Laulu sopii sikäli hyvin työlauluksi, että se on yksitoikkoinen, mutta hereillä pitävä ja sen säkeistöt pitenevät sitä mukaa kuin lauluun tulee uusia kohteita, josta höyheniä nykitään. 
Laulun sanat ovat kutakuinkin yksinkertaiset:
Alouette, gentille Alouette
Kiuru, pikku leivonen,
Alouette, je te plumerai
Leivonen, sinut minä kynin.
Je te plumerai "la tête" 
Kynin "pääsi"
(Je te plumerai "la tête")
(Kynin "pääsi")
Et "la tête" 
Ja "pääsi"
(Et "la tête")
(Ja "pääsi")
Alouette
Leivonen
(Alouette)
(Leivonen)
O-o-o-oh
Seuraavassa säkeistössä tulee mukaan nokka 
Alouette, gentille Alouette
Alouette, je te plumerai
Je te plumerai "le bec"
Kynin "nokkasi"
(Je te plumerai "le bec")
Et le bec
(Et "le bec")
Et la tête
(Et la tête)
Alouette
(Alouette)
O-o-o-oh
Mutta myös edelliset osat säilyvät säkeistössä. Jatkoa seuraa:
Et "le cou" 
Kaulasi
Et "le dos" 
Selkäsi
Et "les ailes"
Siipesi
Et "les pattes" 
Jalkasi
Et "la queue" 
Pyrstösi
Et "le coeur" 
Sydämesi
Et "les poumons " 
Keuhkosi
Et "le cerveau" 
Aivosi
Muita leivoslauluja.
Leivosesta kertovia lauluja ovat muun muassa
Clarium Capital Management

Clarium Capital Management oli yhdysvaltalainen hedgerahasto, jonka päätoimipaikka oli San Franciscossa, Kaliforniassa. Yrityksellä on sivutoimipaikka myös New Yorkissa. Clariumin perustaja Peter Thiel oli myös PayPalin perustajia, sekä ensimmäisiä Facebookiin sijoittaneita. 
Kesällä 2008 yrityksellä oli hallinnassaan 7,8 miljardin dollarin edestä sijoituksia. Seuraavien neljän vuoden aikana epäonnistuneiden sijoitusten seurauksena omistusten arvo romahti 530 miljoonaan dollariin. Yhtiön toiminta lakkasi 2013.
Fort Kaministiquia

Fort Kaministiquia () oli vuonna 1717 rakennettu linnoitus ja turkiskauppa-asema Ontarion provinssin luoteisosassa, Kanadassa. Linnoituksen rakennutti Kaministiquiajoen suulle ranskalainen Zacharie Robutel, sieur de la Noue. Linnoitus oli ensimmäinen eurooppalaisten tukikohta alueella ja muodostui tärkeäksi etapiksi tutkimusmatkoilla läntiseen erämaahan (nykyinen läntinen Kanada).
Matkat pidemmälle länteen ja varsinkin vesireitin etsiminen Tyynellemerelle saivat alkunsa, kun Pierre La Vérendryestä tuli linnoituksen komentaja vuonna 1728. Hän aloitti oman tutkimusretkensä vuonna 1731. Vérendryen alaiset rakensivat useita pienempiä linnoituksia tukikohdiksi vesireittien varsille, Fort Rougen, Forts La Reinen, Bourbonin, Dauphinin ja Paskoyacin. Fort Kaministiquia säilyi kuitenkin tärkeänä tukikohtana monelle länteen suuntautuvalle tutkimusmatkalle.
Britannialaisten valloitettua suuren osan Uutta Ranskaa linnoitus hylättiin joskus vuosien 1758–1760 aikana.
Linnoituksen rauniot jäivät 1880-luvulla Canadian Pacific Railway -rautatien ja hiilivuorten alle. 
Kopio linnoituksesta on rakennettu Fort William Historical Park -puistoon, jonkin matkaan Kaministiquiajoen ylavirtaan alkuperäisestä sijainnista.
Bread

Bread on yhdysvaltalainen soft rock -yhtye, joka perustettiin Los Angelesissa 1969. Kappale "Make It With You" sijoittui ensimmäiseksi Billboard-listalla 1970. Vuonna 1971 "If" oli hitti kaikkialla maailmassa. Yhtye päätettiin lopettaa vuonna 1978, mutta koottiin uudelleen vuosiksi 1996 –1997. Yhtyeen johtaja on David Gates.
Yhtyeen materiaalia sävelsivät David Gates, Robb Royer ja James (Jimmy) Griffin. Heistä Gates sävelsi yhtyeen tunnetuimmat laulut. Yhtyeen tyyli on melodinen, toisinaan kevyesti orkesteroitu soft-rock.
Bread-yhtyeen alku oli The Pleasure Fair -niminen yhtye, jossa soittivat Los Angelesissa jo nimeä saaneet muusikot. James Griffin ja Robb Royer olivat kirjoittaneet Oscarilla palkitun laulun “For All We Know” Cy Howardin elokuvaan "Rakastajia ja muita veijareita", ja Royer oli vuonna 1967 levyttänyt Reprise Recordsille albumin, jonka oli tuottanut David Gates. Kun Gates päätti liittyä Griffinin ja Royerin yhtyeeseen, sen nimeksi otettiin Bread. Ensialbumi ei päässyt Top 100 -listalle, mutta trio ei luovuttanut vaan vahvisti kokoonpanoaan rumpali Mike Bottsilla. Toinen albumi "On the Waters" tuotti ykköseksi nousseen hitin ”Make It with You”. Bread alkoi saada yhä suurempaa suosiota hitailla, pehmeillä kappaleillaan kuten “If”, joka nousi listoilla neljännelle tilalle 1971 ja saavutti suurta suosiota paitsi häämusiikkina myös muun muassa Frank Sinatra ja Johnny Mathisin versiomana. Sitä seurasivat ”It Don’t Matter to Me” (1970) ja ”Baby I’m-a Want You” (kultalevy 1971).
Robb Royer jätti Breadin vuonna 1971 ja ryhtyi elokuvakäsikirjoittajaksi. Hänen tilalleen otettiin monipuolinen muusikko Larry Knechtel, joka tunnettiin muun muassa Simon &amp; Garfunkelin jättihitin ”Bridge over Troubled Water” pianistina. Breadin hittiputki jatkui: “Everything I Own” (sija 5, 1972), “Diary” (sija 15, 1972), “The Guitar Man” (sija 11, 1972), “Sweet Surrender” (sija 15, 1972) ja “Aubrey” (sija 15, 1973). Vähitellen Griffinin ja Gatesin välit huononivat ja yhtye hajosi.
Gates ryhtyi sooloartistiksi ja sai jonkin verran menestystä laululla “Never Let Her Go” (1975), mutta Bread laitettiin uudelleen kokoon 1976, tuloksena sijalle yhdeksän noussut ”Lost without Your Love” Pian rumpali Botts kuitenkin lähti Linda Ronstadtin taustayhtyeeseen ja Bread hajosi taas. Vuonna 1997 se koottiin uudelleen vuoden kestänyttä 25-vuotiskiertuetta varten.
Ikarus E94

Ikarus E94 on unkarilainen linja-auton korimalli, jota valmistettiin vuosina 1994–2006. Vuonna 2002 korimallia uudistettiin ja siitä eteenpäin sitä myytiin nimellä Ikarus E94F. Molempia korimalleja toimitettiin runsaasti Suomeen pääasiassa Volvon ja Scanian alustoille.
Bussimallia oli paljon varsinkin Helsingissä ja Turussa. HSL:n alueella Ikaruksia ovat käyttäneet Helsingin Bussiliikenne, Transdev, Nobina, Westendin Linja, Metsälän Linja, Andersson ja Etelä-Suomen Linjaliikenne. Keväällä 2018 HSL:n alueella Helsingin Bussiliikenne oli ainoa Ikarus E94:n käyttäjä yhdellä autolla, numero 411. Se aiottiin poistaa liikenteestä kesäliikenteen 2020 alussa, mutta koronapandemian vuoksi tämä tapahtui jo saman vuoden huhtikuussa. Tampereella TKL:n kalustoon kuului myös yksi Ikarus E94F, numero 17. Nämä olivat viimeiset Suomessa linjalla olleet autot. Näitä Ikarus E94-sarjan autoja ei nykyään ole ulkomaillakaan juurikaan liikenteessä, sillä autoja valmistettiin viimeksi lähes 20 vuotta sitten. Yleisesti ottaen tämä on todella pitkä ikä linja-autokalustolle. Joitain autoja on museoitu, näihin kuuluu myös Helsingin Bussiliikenne 411.
Carrus City L

Carrus City L (Carrus 204 L) on Carruksen vuosina 1992–2001 valmistama kaupunkibussin korimalli. Bussi oli tyypiltään etumatala, eli keskiosaan asti lattia on matala, ja takaosaa kohti se nousee. Carrus City L -busseista kaikki ovat nykyään poistettu käytöstä ja korvattu uudemmilla busseilla. Bussia valmistettiin Carruksen tehtaalla Vantaalla sekä Volvon tehtaalla Puolan Wroclawissa. Etenkin HSL-alueella se oli pitkään yleinen bussityyppi.
Carrus City L:n valmistuksen päätyttyä Puolassa ja Ruotsissa valmistettiin vuosina 2003–2005 sen lähes identtistä seuraajaa nimellä Volvo City L.
HMS Chatham (1911)

HMS Chatham oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.
Valmistus.
Alus tilattiin 1911 Chathamin telakalta, missä köli laskettiin 3. tammikuuta 1911. Alus laskettiin vesille vielä samana vuonna 9. marraskuuta ja valmistui joulukuussa 1912.
Palvelus.
Palvelukseen otettaessa alus liitettiin Välimeren-laivaston 2. taistelulaivueeseen, josta se siirrettiin 1. kevyt risteilijälaivueeseen heinäkuussa 1913. Alus oli 1913–1914 Välimerellä 2. kevyt risteilijälaivueessa, jonka mukana se etsi 1914 Turkkiin matkanneita Saksan keisarikunnan laivaston risteilijöitä "SMS Goebeniä" ja "SMS Breslauta". Alus siirrettiin laivueen mukana vielä vuoden 1914 aikana Punaisellemerelle.
Marraskuussa 1914 alus määrättiin osallistumaan "SMS Königsbergin" etsintään. Alus palasi toukokuussa 1915 Välimerelle osallistuakseen Gallipolin taistelun tukemiseen. Alus sijoitettiin Suvlanlahdelle, jossa se oli maihinnousulaivaston komentajan kontra-amiraali John de Robeckin lippulaivana. Alus palasi 1916 Britteinsaarille, jossa se liitettiin Suuren laivaston 3. risteilijäviirikköön. Alus osui 26. toukokuuta miinaan, minkä seurauksena se siirrettiin telakalle korjattavaksi.
Alus lainattiin vuonna 1920 Uuden-Seelannin laivastolle ja se myytiin romutettavaksi 13. heinäkuuta 1926 Wardille Pembrokeen.
Raine Koskimaa

Raine Koskimaa (s. 29. syyskuuta 1968) on filosofian tohtori, Jyväskylän yliopiston nykykulttuurin professori.
Koskimaa on väitellyt vuonna 2000 aiheenaan digitaalinen kirjallisuus "Digital literature, from text to hypertext and beyond". Koskimaa edustaa uutta kirjallisuudentutkijasukupolvea: "Eskelinen ja Koskimaa edustavat sukupolvea, joka osaa suhtautua luontevasti teoreettisesti sofistikoituneisiin kirjallisuuskäsityksiin, jotka ovat hitaasti rantautuneet Suomeen."
Taija

Taija on suomalainen naisen etunimi, muunnos nimestä Taina. Nimi Taija on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2 071 henkilölle. Taija viettää nimipäivää 13. lokakuuta yhdessä Tainan ja Tanjan kanssa.
Oikeuden ja sukupuolen tutkimus

Oikeuden ja sukupuolen tutkimus (myös naisoikeus) on oikeustieteellisen tutkimuksen ala, joka tarkastelee oikeutta sukupuolentutkimuksen näkökulmasta. Se ei ole oikeudenala, kuten vaikkapa lapsioikeus. Oikeuden ja sukupuolen tutkimukselle tärkeitä kysymyksiä on kaikilla oikeudellisen sääntelyn alueilla, koska oikeudellinen systematiikka on syntynyt yhteiskunnassa, jossa vallitsi avoin sukupuolisyrjintä. Pohjoismaissa oikeuden ja sukupuolen tutkimus sisältää naisten ja oikeuden keskinäisen suhteen tutkimuksen lisäksi sukupuolijärjestelmän tutkimuksen.
Suomessa oikeuden ja sukupuolen tutkimuksen osa-alueita ovat
Alan vanhempi nimitys, naisoikeus, johtuu suoraan ruotsin ("kvinnorätt"), norjan ("kvinnerett") ja tanskan ("kvinderet") esimerkeistä. Oslon yliopistossa naisoikeuden opetus alkoi 1974 ja Helsingin yliopistossa 1990-luvun alussa. Naisoikeudella ei ole täsmällistä vastinetta Englannissa ja Yhdysvalloissa. Yksi vastine on "women and law", mutta senkin sisältö poikkeaa naisoikeudesta. Tavallisesti naisoikeus käännetään "women's legal studies." Nimitys feministinen oikeustutkimus ("feminist legal studies") viittaa tutkimukseen, joka liittyy feministiseen naisliikkeeseen. "Gender studies in law" viittaa sosiaaliseen sukupuoleen liittyvään oikeudelliseen tutkimukseen.
Hanna Cederholm

Hanna Charlotta Maria Cederholm (7. heinäkuuta 1869 Kirkkonummi – 5. toukokuuta 1942 Helsinki) oli suomenruotsalainen piirustuksenopettaja, taiteilija ja kirjailija.
Hanna Cederholmin vanhemmat olivat senaattori Carl Sederholm, aateloituna Cederholm ja Elisifin, o.s. Nymander. Hän kävi Taideyhdistyksen ja Taideteollisuusyhdistyksen kouluja, suoritti piirustuksenopettajatutkinnon Helsingin yliopistossa 1904 ja teki opintomatkan Tukholmaan.
Cederholm toimi piirustuksenopettajana Helsingin ruotsalaisessa tyttölyseossa ("Svenska flicklyceet i Helsingfors") 1905–1936 ja oli koulun vararehtorina 1924–1930. Cederholm oli Piirustuksenopettajain yhdistyksen varapuheenjohtajana useita vuosia. Hän kirjoitti romaanin "Ilse Benzig", novellikokoelman, runoja ja satukirjoja sekä kuvitti myös ne itse. Hänen pitkäaikainen elinkumppaninsa oli Suomen ensimmäinen lääketieteestä ja kirurgiasta tohtoriksi väitellyt nainen, lääkäri Karolina Eskelin (1867–1936).
Ghetto Fabolous

Ghetto Fabolous on rap-artisti Fabolouksen ensimmäinen studioalbumi. Albumi julkaistiin 11. syyskuuta 2001 Elektra Recordsin kautta.
Taustatietoa.
Ilmestymisviikollaan albumi sijoittui Billboard 200 -listan 4. sijalle 143 180 kappaleen viikkomyynnillään.
Vuonna 2003 albumia oltiin myyty 1,05 miljoonaa kappaletta, joten se ylitti platinarajan.
Street Dreams

Street Dreams on rap-artisti Fabolouksen toinen studioalbumi. Albumi julkaistiin maaliskuussa 2003.
Taustatietoa.
Albumi sijoittui Billboard 200 -listan 3. sijalle ilmestymisviikollaan 185 000 kappaleen viikkomyynnillään. Myös Top R&amp;B/Hip Hop Albums-listalla sijoitus oli 3. sija.
Jonas Johansson (jääkiekkoilija, 1984)

Jonas Johansson (s. 18. maaliskuuta 1984 Jönköping) on ruotsalainen entinen jääkiekkoilija, pelipaikaltaan oikea laitahyökkääjä. Johansson voitti urallaan Ruotsin- ja AHL:n mestaruuden. Valtaosan urastaan hän vietti kierrellen eri seuroissa eri puolilla Eurooppaa.
Pelaajaura.
Johansson aloitti uransa HV71:ssä, jossa pelasi myös ensimmäisen ottelunsa miesten sarjoissa, kun hän pelasi kaudella 2001–2002 viisi ottelua HV:ssa. Johansson varattiin Colorado Avalancheen, joka sai miehen oikeudet koko tilaisuuden 28:ntena varauksena. Hän siirtyi Pohjois-Amerikkaan kaudeksi 2002–2003. Johansson pelasi kaksi kautta juniorisarja WHL:n Kamloops Blazersissa. Johanssonin pelaajaoikeudet siirtyivät Coloradolta Washingtonille, kun hän pelasi vielä Kamloopsissa. Colorado hankki Washingtonilta hyökkääjä Steve Konowalchukin lokakuussa 2003 vaihdossa Bates Battagliaan ja Johanssoniin.
Kesällä 2004 Johansson teki kolmivuotisen tulokassopimuksen Washingtonin kanssa. Johansson pelasi kolme kautta Washingtonin organisaatiossa. Hän pelasi pääasiassa AHL:ssa Portland Piratesissa ja Hershey Bearsissa. Lisäksi Johansson pelasi muutaman ottelun ECHL:n South Carolina Stingraysissä. Yhden NHL-ottelun Johansson pelasi Washingtonissa kaudella 2005–2006. Saman kauden aikana hän voitti Hersheyssä AHL:n mestaruuden, Calder Cupin. Loppukaudesta 2006–2007 Johansson siirtyi AHL-joukkue Grand Rapids Griffinsiin.
Johansson palasi Ruotsiin kaudeksi 2007–2008, kun hän teki sopimuksen HV71:n kanssa. Keväällä 2008 Johansson oli voittamassa HV71:n kanssa Ruotsin-mestaruutta. Lopulta hän pelasi HV71:ssa kaksi kautta, muttei saanut enää uutta sopimustarjousta kauden 2008–2009 jälkeen. Johansson sai kauden aikana vain vähän peliaikaa ja teki kuusi pistettä 50 ottelussa. Kesällä 2009 hän siirtyi Allsvenskanissa pelaavaan Västeråsiin.
Johansson on pelannut Ruotsin joukkueessa alle 18-vuotiaiden MM-kisoissa vuonna 2002.
Real Talk

Real Talk on rap-artisti Fabolouksen kolmas studioalbumi, joka julkaistiin 9. marraskuuta 2004.
Taustatietoa.
Albumi debytoi Yhdysvalloissa Billboard 200 -listan kuudennella sijalla, ja sitä myytiin 179 000 kappaletta.
13. joulukuuta 2004 albumi myi kultaa, kun sitä oli myyty 550 000 kappaletta.
From Nothin’ to Somethin’

From Nothin’ to Somethin’ on rap-artisti Fabolouksen neljäs studioalbumi. Albumi julkaistiin Britanniassa 11. kesäkuuta 2007 ja Yhdysvalloissa päivää myöhemmin.
Taustatietoa.
Albumi sijoittui ilmestymisviikollaan Billboard 200 -listan kakkossijalle ja Top R&amp;B/Hip-Hop Albums -listan ykköspaikalle. Albumia myytiin ensimmäisellä viikolla ilmestymisestään 159 000 kappaletta ja nyt albumia on myyty maailmanlaajuisesti 542 000 kappaletta. Albumi on myynyt myös kultaa.